Sigida kɔnɔkow
Senw fununni ye bana dɔ taamasiɲɛ ye; a bɛ se ka kɛ bana jugu tɛ, walima bana jugu don. A ka ca a la, ni a tigi ɲɛ walima a fari fan wɛrɛ fununen don ka fara senw kan, o bɛ a jira ko bana jugu don. Aw ye dɔgɔtɔrɔ dɔ ka dɛmɛ ɲini.
Musokɔnɔma minnu sera jigin ye olu dɔw sen bɛ to ka funu, nka a ka ca a la o tɛ kojugu ye. Den girinya de bɛ a to ni joli tɛ sira sɔrɔ ka tɛmɛ. Nka ni musokɔnɔma min balala ka girinya, ni a tansiyɔn yɛlɛnna, ka a ɲɛda funu, ni a bɛ ɲɛnamini, ko a ka yeli bɛka dɔgɔya, a tɛ sugunɛ sɔrɔ ka caya, o bɛ se ka kɛ furaw kɔlɔlɔ ye (aw ye sɛbɛn ɲɛ Kɔnɔmaya gɛlɛnyɛba taamasiɲɛw lajɛ). Aw bɛ taa dɔgɔtɔrɔsola joona walima ka dɔgɔtɔrɔ wele.
Mɔgɔkɔrɔba minnu tɛ u lamaga kosɛbɛ, walima minnu bɛ mɛn sigili walima jɔli la, olu sen bɛ funu barisa joli tɛ tɛmɛ ka ɲɛ. Nka o fana bɛ se ka kɛ sɔn walima kɔmɔkililabana taamasiɲɛ ye (aw ye sɛbɛn ɲɛ Dusukunnabana ni Kurukuru kɔmɔkilila la walima ɲɛgɛnɛsiraw la lajɛ).
Ni denmisɛnni senw ni a ɲɛda fununen don, o bɛ se ka kɛ joli dɛsɛ taamasiɲɛ ye (sɛbɛn ɲɛ Jolidɛsɛ) walima balodɛsɛ (sɛbɛn ɲɛ A bɛ dɔn cogodi ko balodɛsɛ bɛ mɔgɔ la?). Ni balodɛsɛjuguman don, a tigi ɲɛda ni a bolow bɛ se ka funu (aw ye sɛbɛn ɲɛ Serebana (funubana) lajɛ). Nka a bɛ se ka kɛ sɔn ni dusukunnabana fana ye (sɛbɛn ɲɛ Dusukunnabana lajɛ) walima kɔmɔkililabana.
Walasa ka aw sen funu jigin, aw bɛ fɔlɔka bana furakɛ min ye a sababu ye. Aw bɛ dɔ bɔkɔkɔdunta la walima ka a ye ka a to yen. Farafinfura minnu bɛ mɔgɔ bila sugunɛkɛ la ka caya olu nafa ka bon kosɛbɛ (kabadashi, gafe ɲɛ Kaba dasi).
📖 Gafe kɔnɔkow
← Segin kɔfɛ | Taa ɲɛfɛ →
bam_Latn bam_Latn bam_Latn bam_Latn bam_Latn bam_Latn dyu_Latn bam_Latn